ਵੈਸਟਲੈਂਡ ਬੁਕਸ
ਵੈਸਟਲੈਂਡ ਬੁਕਸ ਜਾਂ ਵੈਸਟਲੈਂਡ ਪ੍ਰਕਾਸ਼ਨ ਇੱਕ ਭਾਰਤੀ ਪ੍ਰਕਾਸ਼ਨ ਘਰ ਹੈ। ਇਸਦੀ 1962 ਵਿੱਚ ਪਦਮਨਾਭਨ ਪਰਿਵਾਰ ਦੁਆਰਾ ਸਹਿ-ਸਥਾਪਨਾ ਕੀਤੀ ਗਈ ਸੀ, ਜਿਸਦੀ ਸ਼ੁਰੂਆਤ ਈਸਟ ਵੈਸਟ ਬੁੱਕਸ ਦੇ ਨਾਮ ਹੇਠ ਹੋਈ ਸੀ। ਟਾਟਾ ਕੋਲ 2008 ਤੋਂ ਟਰੈਂਟ (ਵੈਸਟਸਾਈਡ) ਅਧੀਨ ਸਹਾਇਕ ਕੰਪਨੀ ਵਜੋਂ ਇਸਦੀ ਮਲਕੀਅਤ ਹੈ। ਇਹ ਪ੍ਰਕਾਸ਼ਨ 2017 ਤੋਂ 2022 ਤੱਕ ਐਮਾਜ਼ਾਨ ਯੂਰੇਸ਼ੀਆ ਹੋਲਡਿੰਗਜ਼ SARL ਦੇ ਅਧੀਨ ਐਮਾਜ਼ਾਨ ਦੀ ਮਲਕੀਅਤ ਸੀ ਇਸਦੇ ਇਮਪ੍ਰਿੰਟ ਵਿੱਚ ਕੰਟੈਕਸਟ, ਏਕਾ, ਰੈੱਡ ਪਾਂਡਾ, ਟਰਾਂਕਬਾਰ ਸ਼ਾਮਲ ਹਨ। ਫਰਵਰੀ 2022 ਵਿੱਚ, ਐਮਾਜ਼ਾਨ ਨੇ ਘੋਸ਼ਣਾ ਕੀਤੀ ਕਿ ਇਹ "ਪੂਰੀ ਸਮੀਖਿਆ" ਕਰਨ ਤੋਂ ਬਾਅਦ, ਵੈਸਟਲੈਂਡ ਬੁੱਕਸ ਨੂੰ ਬੰਦ ਕਰ ਦੇਵੇਗਾ। ਅਪ੍ਰੈਲ 2022 ਵਿੱਚ, ਇਹ ਘੋਸ਼ਣਾ ਕੀਤੀ ਗਈ ਸੀ ਕਿ ਵੈਸਟਲੈਂਡ ਟੀਮ ਕਿਤਾਬਾਂ ਦੀ ਪ੍ਰਕਾਸ਼ਨਾ ਨੂੰ ਜਾਰੀ ਰੱਖਣ ਲਈ ਭਾਰਤੀ ਔਨਲਾਈਨ ਡਿਜੀਟਲ ਪਲੇਟਫਾਰਮ ਪ੍ਰਤਿਲਿਪੀ ਨਾਲ ਸਾਂਝੇਦਾਰੀ ਵਿੱਚ ਜਾ ਰਹੀ ਹੈ। ਕਹਿਣ ਦਾ ਭਾਵ ਕਿ ਵੈਸਟਲੈੰਡ ਦੀਆਂ ਉਹ ਕਿਤਾਬਾਂ ਜਿਨ੍ਹਾਂ ਦਾ ਅਧਿਕਾਰ ਓਨ੍ਹਾਂ ਕੋਲ ਹੈ, ਉਹ ਪ੍ਰਤੀਲਿਪੀ ਤੇ ਉਪਲਬਧ ਹੋਣਗੀਆਂ।